Nicușor Dan, despre datoriile Primăriei Capitalei: "4 miliarde lei. Banii pe care trebuie să-i cheltuieşti în 4 ani sunt deja cheltuiţi“.
Nicuşor Dan spune că datoria Primăriei Municipiului Bucureşti este în jur de 4 miliarde de lei. Primul lucru pe care trebuie să-l facă este eşalonarea plăţilor pentru "menţinerea corabiei la suprafaţă“. Primarul ales al Capitalei a vorbit și despre sistemul de termoficare din Capitală.
Primarul ales al Capitalei a vorbit, într-o emisiune la România TV, despre datoriile lăsate de Gabriela Firea."Trebuie să începem cu finanţele. Exact ca într-o familie, trebuie să ştii pe ce te bazezi. Din păcate, la sfârşitul lui 2019, datoriile curente ale PMB erau de 3 miliarde de lei. Se pare că primăria nu e transparentă în momentul acesta şi nu ştim exact cifrele, dar se pare că datoria curentă e undeva la 4 miliarde lei. Asta înseamnă că un buget al Primăriei, adică banii pe care trebuie să-i cheltuieşti în 4 ani sunt deja cheltuiţi de către administraţie. Altfel spus: în 4 ani s-au cheltuit banii pe 5 ani“, a spus Nicușor Dan.Primarul a explicat ce trebuie să facă pentru "a menține corabia la suprafață“: "Primul lucru pe care trebuie să-l facem este să vedem care e eşalonarea plăţilor, astfel încât să menţinem corabia la suprafaţă în lunile care urmează şi, pe de altă parte, să dăm drumul echipei de fonduri europene pentru ca în următorii ani să facem nişte investiţii considerabile: metrou de suprafaţă, reabilitarea liniei de tramvai“.Pe de altă parte, Ludovic Orban a spus că este o "glumă proastă“ faptul că fostul primar Gabriela Firea nu a putut realiza proiectele din cauza guvernului PNL, ținând cont că 3 ani din mandatul ei au fost sub guvernarea PSD.Nicușor Dan, despre sistemul de termoficare din Capitală"O să urmeze o iarnă foarte grea, în care sistemul nostru este mult mai prost decât sistemul pe care l-am avut acum 3 sau 4 ani, în sensul că numărul de avarii e mult mai mare și fiecare bucureștean a văzut pe propria piele încă din această vară. Și atunci suntem nevoiți, pentru că nu avem timp, de la preluarea mandatului până la începutul iernii avem cam o lună, tot ce putem face e să facem un management de avarie, astfel încât să avem un stoc de materiale cu care să putem interveni, să avem echipe cu care să putem interveni, și aici nu sunt suficienți oamenii de la Termoenergetica și va trebui să facem niște contracte în regim de urgență cu companii private care să fie capabile și ele să intervină“, a mai spus Nicușor Dan.Primarul a explicat: "La termoficare trebuie să accesăm acești bani europeni care sunt disponibili pentru București, pentru reabilitarea infrastructurii, pentru schimbarea cu tehnologii moderne a conductelor de pe inelul principal și să începem din primăvara asta să le schimbăm. Sunt conducte de 40-50 de ani vechime. Conducta nouă, din 1000 de kilometri cât trebuie să schimbăm, s-a schimat un kilometru în acești 4 ani de mandat“.